Għaqda Mużikali San Ġużepp mill-Marċ Fl-okkażjoni ta' dan l-Anniversarju qegħdin inġibu din is-silta meħuda mil-ktieb 'Il-Maggur A. Aquilina' miktub mis-Sur Victor Galea Saħansitra tlajt Għawdex għax hemm ukoll sibt min jaf lill- Maġġur Anthonv Aquilina mill-qrib. Tkellimt mas-Sur Alfred Scicluna minn Għajnsielem, anzjan ta' 65 sena u se nħalli lilu jgħidilna: Bħala bandist mal-banda ta' San Ġużepp ta' Għajnsielem niftakar qisu l-bieraħ li għall-festa f'raħalna kien jitla' l-Maġġur Aquilina mal-banda Karkariża mlaqqma ''Ta' l-Għama.' Fir-raħal tagħna konna nagħmlu briju kbir bil-marċi ferrieħa tiegħu. Kull meta kienet tiġi l-Banda Duke of Connaugħt's Own kienet taf x'inkunu qed nistennew. Taqbad issemmgħalna l-ewwel noti mill-marċ tiegħu. Noti li bla ma trid iqanqluk biex toħroġ minn postok u taqbad tiżfen jew tkanta magħhom. Il-melodiji tagħhom iħolluk. Meta konna naraw il-vapur jittrakka mal-moll u l-Maġġur kien jirfes fuq ix-xatt konna naħarqulu salut ta' 21 murtal tal- bomba. Ningħaqdu mal-partitarji u l-bqija li jitilgħu magħhom u nwassluhom sa l-Istitut ta'San Ġużepp il-qadim. Mal-wasla tagħhom jilqgħuhom bit-tejew il-kafe. Għal-lejl uħud minnhom kienu jorqdu f'dan l-imkien u oħrajn idabbru rashom fi-iskola l-qadima ta' Għajnsielem fejn Triq Hamri. Qed ngħid għall-bandisti, membri tal-kumitat u n-nisa tagħhom għax kienu jiġu bi ħġarhom. Lill-Maġġur inzertajtu xi darbtejn jintona l-banda. Kien ta' dixxiplina kbira u waqt ix- xogħol, xogħol. Jien li ma kellix x'naqsam, ukoll kont nibża minnu daqs kemm kien ta' sudizzjoni. F'lejlet il-festa, konna nagħmlu marċ mill-Istitut ta' San Ġużepp għall-knisja l-qadima ta' Għajnsielem billi dak iż-żmien kienet għadha ma nbnietx il-knisja li għandna llum. Il-marċ ta' qabel it-transulazzjoni nsejħulu. Mal-wasla u t- tmiem tiegħu qrib il-knisja, bosta mill-partitarji kienu jidħlu fil- knisja jitpaxxew bil-mużika li kien jagħtina l-Maestro di Cappella, Ġużeppi Camilleri, surmast magħruf sew fil-gżejjer Maltin. Il-bqija jitilqu lura lejn l-Istitut. Dik l-għaxija stess, malli tintemm il-funzjoni għall-ħabta tad-9.30, kien jibda l-marċ minn fejn kont noqgħod jien, minn Triq Hamri. Mal-bidu tiegħu, il-Maġġur stess kien iħeġġeġ lilna biex noħorġu naqbżu u nieħdu pjaċir mal-marċ. Donnu kien jaf minn xiex konna nbatu l-Għawdxin. Fil-ħamsinijiet, in-nies kienet għadha kemmxejn mistħija u xi ftitimgerrxa. Kienet toqgħod ftit lura għalkemm tkun imlebilba biex tibda taqbeż. Iżda malli jiftaħ fommu l-Maġġur kliemu jsir bħal ħatab mixħut f'ħuġġiega mrażna. Tgħaddi minn fuqha bħal fewġa li tkebbes in-nar u ssir vampa. Il-marċ kien jiġbidha sa nofs il-lejl għax meta konna naslu l-pjazza, il- banda titla' fuq il-planċier u tinfexx f'marċi tal-Maġġur kollha brijużi għall- aħħar kif kulħadd jaf. Kien ikun hemm pjazza nies ferħana u tixxala. Waqt li s-surmast- direttur kien ikun fuq il-plancier, bejn marċu ieħor il-kotra ta'nies ma tehdiex issejjaħlu, kif hu jdur lejha u jroddilha l- MAĠĠU ħajr tiegħu bit-tixjir t'idejh. Ma' tmiem id-daqq, il-Maġġur kien jinxteħet għal fuq ġemgħa ta' żagħzagħ li kienet tkun tistennieh biex twasslu fuq l-ispalla sal-każin fost għajat, ċapċip u sfafar. Tista' tgħoddha bħala festa lill-Maġġur f'Għajnsielem, sintendi barra dik tal-Madonna ta' Loretu. Kien bniedem maħbub tgħidx kemm. L-għada, kmieni fil-għodu, f'jum il-festa, il-banda kienet tibda bl-impenji tagħha billi tagħti merħba lill-Ecċċellenza Tiegħu l-Isqof ta' Għawdex. Kienet tilqgħu minn Triq il-Ġnien fil-bidu tar- raħalu twasslu sal-knisja għall-pontiflkal. Bħal dejjem bosta kienu jakkumpanjaw lill-banda u ħafna minnhom jidħlu għall-quddiesa. Għal xi nofsinhar konna niltaqgħu biex immorru mmaxtru. Kienu jinqatlu mal-35 fenek għall-ikla. Waqt id-deżerta kien jinbeda ċ-ċajt bejnietna, waqtiet xi ftit goff ukoll, bħal suttar. Taħsibx li l-Maġġur kien jiddarras jew idabbar rasu, xejn minn dan. Kien ikompli magħna wkoll. Dak kien ħin iċ-ċajt, jifhimha. Għalhekk dan il-gentlom kien ta' min iħobbu. Kien jagħmel kollox f'ħinu. Issa nsemmi lil missier ommi, Ġużepp Cutajar, li kien iħobbu ħafna lill-Maġġur u nista' ngħidlek li kien ukoll il-perċimes biex bdiet titla' l-banda Ta' 'l- Għama'' għall-festa tagħna f'Għawdex. Qabilha kienet titla waħda mill-baned tal-Birgu. Għamel żmien nannuwi lil tal-kumitat flimkien ma' Mro. Aquilina jgibhom fil-ħanut tiegħu. Jagħmlilhom l-ikla hemmhekk. Dan is-surmast kien iħobbu lil Għajnsielem u niftakar li kien kiteb żewg marċi b'rabta mar-raħal tagħna. Wieħed minnhom Ta' Gerrew' -1947u l-ieħor Viva x-Xemx -1948 li jsibuh ukoll bl-isem Il-Madonna ta' Loretu Fostna baqgħu popolari immens u nista' nagħtik kelmti li ma jmutu qatt. Ngħidlek li għandu marċ ieħor Ġanni Sfafar -1947 imsemmi għal wieħed Għajnslemiż ukoll, Ganni Grech ''Ta' Sipa'', dilettant kbir tal-festa u l-għaxqa tiegħu jaħraq l-isfafar, mnejn ħareġ laqmu. F'dak iż-żmien,konna nistgħu naħarqu l-isfafar u nannuwi kont nisimgħu jgħid li dan Ganni 'Sfafar' kien ħabib sew tal-Maġġur B'hekk inżid insaħħah fehemti li għalih imsemmi, għalkemm inti qed tgħid mod ieħor. Mhux ħin nitlewmu fuq hekk, l-aqwa li ksibna marċ sabiħ ieħor. Nistqarr li dan is-surmast kien bniedem ta' min jafda fih għax joħorgok ta' nies u dejjem kellu f'idejh banda soda u jmexxi b'serjetà kbira. Bħalissa l-banda tagħna ta' Għajnsielem qed jieħu ħsiebha Mro. Sunnv Galea, bniedem ta' l-affari tiegħu ħafna wkoll. Ilkoll kuntenti bih. Issa ilu magħna mhux ħazin imma danli se ngħidlek seħħ fl-1984 jigifiiri sena qabel miet il-Maġġur. Niftakar li dik il-ħabta kellna lis-Surmast Ġużepp Farrugia, meta l- Maġġur Aquilina tela' Għawdex għall-festa tagħna. Malli rajnieh, ilqajnieh kif jixraqlu. Kulħadd beda jdur miegħu. Ftehemna mas-surmast tagħna biex iħalli lilu jħabbat żewġ marċi. Farrugia ġentilment ċeda postu biex floku tela' l-Maġġur. Ħabbat il-marci Viva x-Xemx u Ta' Gerrew, fost ċapċip u għajat. Nota: 'Hawnhekk kien hawn kamra, aħna u telgħin mix-xatt li konna nsibuha Ta'Kerrew.(bil-K u mhux G). illum inqerdet għal kollox.